"Setswana Puo ya gae HL/P2 22 DBE/Ngwanaitseele 2021 NSC KAROLO YA C: TERAMA Ditshwaelo ka kakaretso:  Go boditswe potso ya TLHAMO le DIPOTSO TSE DIKHUTSHWANE go tswa mo terameng e o e tlhaoletsweng monongwaga.  Batlhatlhojwa ba tshwanetse go araba potso e le NNGWE go tswa mo terameng e ba e ithutileng.  Fa motlhatlhojwa a itlhophetse go araba potso ya tlhamo mo KAROLONG YA B, o tshwanetse go araba dipotso tse dikhutshwane mo KAROLONG YA C.  Fa motlhatlhojwa a itlhophetse go araba dipotso tse dikhutshwane mo KAROLONG YA B, o tshwanetse go araba potso ya tlhamo mo KAROLONG YA C. POTSO 16: POTSO YA TLHAMO MATSAPA DI A TSAYA KAE? – SS Mokua Semelo sa motho se ka nna le ditlamorago tse di sa jeseng diwelang mo botshelong jwa gagwe le jwa batho ba bangwe ka kakaretso. Tsibogela tlhagiso e, o ikaegile ka dimelo tsa badiragatsi ba teramakhutswe ya 'Metlholo ga e fele'. Boleele jwa tlhamo e nne mafoko a a ka nnang 400–450. [25] POTSO 17: DIPOTSO TSE DIKHUTSHWANE MATSAPA DI A TSAYA KAE? – SS Mokua Buisa nopolo e e latelang, mme o arabe dipotso. NOPOLO G (Ba bitsa Mosime yo o neng a ituletse mo disofeng go ba neela sebaka sa go tlhopha ka phuthologo) RAESEBO: Rra, re feditse, Re tlhophile khasekete e. MOSIME: O a e lebelela. 5 (Ba bontsha mong wa mmotšhari) Go fedile jaanong, re ka boela gae. Inšorense e tlaa duela lekase. Madi a a setseng, a tlaa neelwa Raesebo. (Ba goroga kwa gae. Fa ba sena go fologa, Mosime a tlhabela pele.) 10 RAESEBO: O tsamaye sentle. MOSIME: (O mo sejanageng, o tsamaya a ntse a bua a le esi) Mo lefatsheng mo, go na le batho ba ba se nang tlhaloganyo. Batho fela, ba tsaya madi a moswi ba tshameka ka ona. Ga ba tlhajwe ke kgala go tsaya madi a a kanakana, dikete di le nne le 15 makgolo a a supang ba a tsenya mo lebitleng. Tshenyo ke a e itse, fa e le e, ga ke ise ke e bone. Inšorense e ntsha dikete di le tlhano, madi otlhe ba a epela, go setse makgolo a le mararo. Motho a nna mo matikiring, a rekelwe lekase le le tlhotlhwagodimo jaana? 20 Madi a a senngwang a, a ne a tlaa sala a thusa monna le bana ba gagwe. Tshenyo ya madi, mponeng! Kwalololo e ileditswe Phetla"